
ประกาศสภาองค์การบริหารส่วนตำบลแม่เจ้าอยู่หัว
เรื่อง การประชุมสภาองค์การบริหารส่วนตำบลแม่เจ้าอยู่หัว  สมัยประชุมวิสามัญ 
สมัยที่ 2 ครั้งที่ 1  ประจำปี 2551
_________________________

ตามที่องค์การบริหารส่วนตำบลแม่เจ้าอยู่หัว  ได้ขอเปิดประชุมสภาฯ สมัยประชุมวิสามัญ        สมัยที่ 2  ประจำปี 2551  ตั้งแต่วันที่  1  ธันวาคม 2551  เป็นต้นไป เพื่อพิจารณาร่างข้อบัญญัติงบประมาณรายจ่าย  ประจำปีงบประมาณ พ.ศ. 2552  ต่อนายอำเภอเชียรใหญ่  บัดนี้นายอำเภอเชียรใหญ่ได้เรียกประชุมสภาฯ สมัยประชุมวิสามัญ  สมัยที่ 2 ประจำปี 2551  กำหนดไม่เกิน  15 วัน นับตั้งแต่วันที่ 1 ธันวาคม 2551 เป็นต้นไป  นั้น

ดังนั้น  สภาองค์การบริหารส่วนตำบลแม่เจ้าอยู่หัว  จึงจัดให้มีการประชุมสภาฯ  สมัยประชุมวิสามัญ  สมัยที่ 2  ครั้งที่ 1  ในวันที่  9  ธันวาคม  2551  เวลา 10.00 น.  ณ  ห้องประชุมสภาองค์การบริหารส่วนตำบลแม่เจ้าอยู่หัว  เพื่อพิจารณาร่างข้อบัญญัติงบประมาณรายจ่าย  ประจำปีงบประมาณ    พ.ศ. 2552  และเพื่อให้การประชุมเป็นไปตามระเบียบกระทรวงมหาดไทยว่าด้วยการประชุมสภาท้องถิ่น     พ.ศ. 2547  ประกอบกับพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี  พ.ศ.2546  และเพื่อเป็นการเผยแพร่ข้อมูลข่าวสารตามพระราชบัญญัติข้อมูลข่าวสารของทางราชการ  พ.ศ.2540  สภาองค์การบริหารส่วนตำบลแม่เจ้าอยู่หัว  จึงขอเชิญผู้ที่สนใจเข้าร่วมรับฟังการประชุมสภาฯ  ตามวันเวลา  และสถานที่ดังกล่าว  


จึงประกาศมาให้ทราบโดยทั่วกัน




ประกาศ  ณ  วันที่   2  เดือน ธันวาคม  พ.ศ.2551

                 (นายภักดี  ม้าแก้ว)




                     ประธานสภาองค์การบริหารส่วนตำบลแม่เจ้าอยู่หัว
